**La curțile dorului**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin vegherile noastre - site de in -

vremea se cerne, și-o pulbere albă

pe tâmple s-așază. Aurorele încă

se mai aprind, și-asteptam. Asteptam

o singură oră să ne-mpărtășim

din verde imperiu, din raiul sorin.

Cu linguri de lemn zăbovim lângă blide

lungi zile pierduți și străini.

Oaspeți suntem în tinda noii lumini

la curțile dorului. Cu cerul vecini

cu toate că mult mai puțin o să pară.

Așteptam să vedem prin columne de aur

Evul de foc cu steaguri pașind,

și fiicele noastre ieșind

sa pună pe frunțile porților laur.

Din când în când câte-o lacrim-apare

și fără durere se-ngroașă pe geană.

Hrănim cu ea

Nu știm ce firavă stea.